Ťüe z neskoršej dynastie Šang (cca. 1200 pred Kr.)
**Ťüe** (čínsky: 爵; pchin-jin: jué) je typ čínskeho artefaktu, ktorý sa používal ako nádoba na podávanie teplého vína počas obradov uctievania predkov.

Popis
-----

Má vajcovitý tvar, ktorý podopierajú tri roztiahnuté trojuholníkové nohy s dlhou zakrivenou hubicou na jednej strane a vyvažujúcou prírubou na druhej. Mnohé ťüe majú jedno ale dve držadlá kruhovitého tvaru na boku a dva zvislé výčnelky tvaru pilierov, ktoré boli pravdepodobne používané na to aby sa nádoba dala zdvihnúť použitím kožených držadiel. Častým dekoračným motívom je *tchao-tchie*, staroveké čínske mytologické stvorenia. Je to malý čínsky ekvivalent džbánu.

História
--------

Ťüe vznikli v dobe neolitu ako hrnčiarske výrobky spájané s kultúrou Lung-šan (cca. 2500 - 2000 pred Kr.). V dynastiách Šang a Čou, počas bronzovej doby v Číne, sa tieto nádoby stali jedným z mnohých čínskych bronzových rituálnych predmetov. Neskôr sa vyrábali keramické a olovené kópie, ktoré boli používané pri rôznych rituáloch a vkladané do hrobov. Väčšina ťüe, ako aj väčšina ostatných čínskych rituálnych predmetov z bronzu, bola vytvorená odlievaním roztaveného kovu do keramických foriem, ale zdá sa, že jedno ťüe bolo vyrobené, oveľa skoršou, metódou tepania plechu, ktorá sa tam mohla dostať zo západnej Ázie, kde sa výroba bronzu vyvinula o 2000 rokov skôr ako v Číne.

Využitie
--------

Ťüe z dynastie Šang
Ťüe boli najbežnejšie typy nádob nájdených v hrobkách elity dynastie Šang. O ich využití pri rituáloch hovoria nápisy na vešteckých kostiach, ktoré naznačujú, že sa používali na ohrievanie a nalievanie vína počas vešteckých obradov, počas ktorých boli vzývaní predkovia a *Šang-ti* (上帝), najvyššie božstvo. Boli používané aj počas obradov v chrámoch na označenie konkrétnych slávností. Stopy sadzí nájdených na nohách niektorých z ťüe naznačuje, že niektoré z nich boli pokladané priamo nad oheň, aby sa zohrial ich obsah. Tieto stopy sadzí sa nachádzajú iba na cca. 5% zo všetkých objavených ťüe, takže by sme to nemali považovať za pravidlo ale výnimku. 

Podľa neskoršej *Knihy etikety a obradov* z éry dynastie Čou sa ťüe používali vo formálnom prostredí s predpísaným súborom rituálnych úkonov. Po tom ako je ťüe zdvihnuté z bambusového koša sa malo ťüe opláchnuť, zdvihnúť jednou rukou, vyprázdniť, položiť a vložiť naspäť do bambusového koša. Ten kto nápoj z ťüe konzumuje by chválil víno, zatiaľ čo by hostiteľ pochvalu odmietol. Podobné rituály boli konané s konané s *č'* (卮/巵/梔), ďalším typom nádoby na víno. Obdobné obrady sú opísané v *Knihe obradov*, textom z obdobia dynastie Čou.

Galéria
-------

* 
* 
* 
* 
* 
* 
* pohľad zhorapohľad zhora
* pohľad zdolapohľad zdola
* 
* Ťüe dynastie ŠangŤüe dynastie Šang

Referencie
----------

1. 1 2  JOHN, Fleming; HONOUR, Hugh. *The Penguin Dictionary of Decorative Arts*. [s.l.] : Viking, 1979. ISBN 0670820474. S. 436. (angličtina)
2. ↑   *Ritual Bronze Vessels* [online]. Ulrich Theobald, [cit. 2023-12-19]. Dostupné online. (angličtina)
3. ↑   *Jue* [online]. Britannica.com, [cit. 2023-12-19]. Dostupné online.
4. ↑   *商 青銅爵 Wine Vessel (Jue) ca. 15th century B.C.* [online]. Metropolitan Museum of Art, [cit. 2023-12-19]. Dostupné online.
5. ↑  PARKER. *Reading Asian Art and Artifacts: Windows to Asia on American College Campuses*. [s.l.] : Rowman & Littlefield, 2011. ISBN 9781611460704. Kapitola Are There Decorative Arts in Asia?, s. 170.
6. 1 2  CHILDS-JOHNSON, Elizabeth. The jue and Its Ceremonial Use in the Ancestor Cult of China. *Artibus Asiae*, 1987, roč. 3/4, čís. 48. ISSN 0004-3648. DOI: 10.2307/3249870.

Pozri aj
--------

* Kuej
* Cchung

Iné projekty
------------

Commons
* Spolupracuj na Commons Commons ponúka multimediálne súbory na tému **Ťüe**

Externé odkazy
--------------

* 
* 
*

Zdroj
-----


|  |  |
| --- | --- |
| Portal | Umelecký portálHistorický portál |

*Tento článok je čiastočný alebo úplný preklad článku Jue (vessel) na anglickej Wikipédii.*

| * z
* d
* u
Čínske bronzové rituálne predmety |
| --- |
| Typy | 
* Cün alebo Ji
* Č’
* Fang-ji
* Fü
* Che
* Chu
* Jan
* Ji
* Jou
* Ku
* Kuej
* Kung
* Lej
* Li
* Pchan
* Pchou
* Pien-čung
* Ting
* Ťja
* Tou
* Ťüe
* Tuej
* Zrkadlo TLVú

 |
| Jednotlivé artefakty | 
* Ta Che ting
* Ta Kche ting
* Ta Ju ting
* Si Jang cün
* Kuo-ťi C'-paj pchan
* Che cün
* Chou-mü-wu ting
* Kchang Chou kuej
* Li keuj
* Mao Kung ting
* Min fang-lej
* Ši Čchiang pchan
* Ši cün
* Pien-čung markíza Ji z Ceng
* Luboshez kung
* Fu Chao sien cün
* Jang sing si cün
* Si-mü Sin tng

 |
| Súvisiace | 
* Hrob Fu Chao
* Hrob markíza Ji z Ceng
* Nápisy na bronzoch
* Si-čching Kuej-ťien
* Tchao-tchie

 |